Sukeltaja löysi oudon möhkäleen merenpohjasta – esine voi olla 66 vuotta kateissa ollut ydinpommi - Ulkomaat - Ilta-Sanomat
Sukeltaja löysi oudon möhkäleen merenpohjasta – esine voi olla 66 vuotta kateissa ollut ydinpommi
(KUVA: US Government)
Julkaistu: 5.11.2016 10:31
Kanadan laivasto on matkalla Brittiläisen Kolumbian rannikolle selvittämään väitteitä, joiden mukaan sukeltaja olisi saattanut löytää merenpohjasta vuonna 1950 kadonneen ydinpommin.
Britanniassa ilmestyvä The Guardian-lehtihttps://www.theguardian.com/world/2016/nov/04/canada-lost-nuke-found-cold-war-bomb kertoo Sean Smyrichinskynhttp://www.iltasanomat.fi/haku/?search-term=Sean%20Smyrichinskyn olleen sukeltamassa Haida Gwaiin saaristossa, noin 80 kilometrin etäisyydellä Brittiläisen Kolumbian mantereesta, kun hän havaitsi merenpohjassa oudon esineen.– Olin etsimässä kaloja seuraavaksi päiväksi. Tarkoituksenani oli tehdä pieni tunnistelusukellus, jonka aikana päädyin kuitenkin melko kauaksi veneestäni. Sitten löysin jotain, mitä en ole koskaan aikaisemmin nähnyt, Smyrichinsky kertoo.Saalis oli kaukana kalasta. Sukeltaja kuvailee merenpohjasta löytyneen esineen olleen reilusti yli kolmen metrin mittainen ja varustettu suurikokoisilla pulteilla.Pintaan päästyään sukeltaja huusi miehistölleen löytäneensä mahdollisesti tunnistamattoman lentävän esineen ja piirsi siitä suurpiirteisen kuvan lautasliinaan.Kukaan miehistöstä ei tiennyt, mikä esine voisi olla. Ensimmäiset viitteet löydön mahdollisesta alkuperästä Smyrichinsky sai vasta kalastusretken jälkeen kun eräs vanhus osasi yhdistää löydön tietoon vuonna 1950 kateisiin joutuneesta pommista.Kysymys on viiden tonnin painoisesta Mark IV -ydinpommi, joka katosi Yhdysvaltain ilmavoimien simuloimalla pommituslennolla San Franciscoon helmikuussa 1950.Alaskasta ilmaan nousseen B-36-pommikoneen kuudesta moottorista kolme syttyi lennolla tuleen ja kone syöksyi vuoristoon Brittiläisessä Kolumbiassa. Pommikoneen 17-henkinen miehistö pelastautui laskuvarjoilla ennen maahansyöksyä. Päivien kuluttua onnettomuudesta 12 miehistön jäsenistä löydettiin hengissä lumisesta vuoristosta.Ilmavoimat kertoi miehistön pudottaneen koneen kuljettaman pommin Tyyneenmereen ennen maahansyöksyä. The Guardianin mukaan kysymyksessä on kuitenkin ollut harjoituspommi, jossa plutonium on korvattu lyijyllä.The Guardian-lehti uutisoi sukeltajan löytämän esineen sijaitsevan noin 80 kilometrin etäisyydellä B-36-pommikoneen maahansyöksypaikasta. Smyrichinsky on näkemiensä kuvien perusteella arvioinut, että hänen löytönsä voi hyvinkin olla vuodesta 1950 lähtien kateissa ollut pommi.Kanadan puolustusvoimat ilmoitti perjantaina lähettävänsä laivaston aluksen lähiviikkojen aikana tutkimaan oudon esineen löytöaluetta.Viranomaiset ovat arvioineet pommin olevan jäljennös ja vaaran ydinräjähdykselle liki olematon.– Haluamme kuitenkin varmistua asiasta ja tutkia asiaa tarkemmin, Kanadan puolustusvoimien tiedottaja kertoi Guardianille.